kardosdrur/scandi-wiki huggingface dataset:
The Killing (tv-serie)

The Killing er en amerikansk drama tv-serie baseret på den danske tv-serie Forbrydelsen (2007). Den amerikanske udgave er udviklet af Veena Sud og produceret af Fox Television Studios og Fuse Entertainment. Seriens første sæson, bestående af 13 time-lange afsnit, havde premiere på kabel-tv-stationen AMC den 3. april 2011. I Danmark havde serien premiere den 29. maj 2011 på Kanal 5.

Handling 
Serien, der udspiller sig i Seattle, Washington, følger politiefterforskningen, den sørgende familie og de mistænkte efter drabet på den unge pige, Rosie Larsen. Hver af de 13 afsnit følger efterforskningen kronologisk. Sammenlignet med den oprindelige danske udgave, Forbrydelsen, har executive producer Veena Sud forklaret, "Vi skaber vores egen verden. Vi bruger den danske serie som et udkast, men vi afviger og skaber vores egen verden, vores verden af mistænkte og potentielt, i sidste ende hvem der slog Rosie Larsen ihjel."

Medvirkende

Hovedkarakterer 
 Mireille Enos som Sarah Linden, øverste drabsefterforsker og mor
 Billy Campbell som Darren Richmond, politiker der stiller op som borgmester i Seattle
 Joel Kinnaman som Stephen Holder, Sarahs efterforskingskollega
 Michelle Forbes som Mitch Larsen, Rosies mor
 Brent Sexton som Stanley Larsen, Rosies far
 Kristin Lehman som Gwen Eaton, Darrens elskerinde og hans kampagnerådgiver
 Eric Ladin som Jamie Dempsey, Darrens kampagneleder
 Brendan Sexton III som Belko Royce, Stans medarbejder og tætte ven
 Jamie Anne Allman som Terry Marek, Mitchs yngre søster og Rosies tante
 Annie Corley som Regi

Tilbagevendende karakterer 
 Brandon Jay McLaren som Bennet Ahmed, en lærer ved Rosie's gymnasium
 Callum Keith Rennie som Rick Felder, Sarahs forlovede
 Kacey Rohl som Sterling Fitch, Rosies bedste ven
 Richard Harmon som Jasper Ames, Rosies ekskæreste
 Liam James som Jack Linden, Sarahs søn

Kilder

Eksterne henvisninger 
 The Killing på AMCs hjemmeside
 

Amerikanske tv-serier fra 2010'erne
Dramaserier fra USA
Krimiserier fra USA
Forbrydelsen
Tv-programmer fra AMC
Tv-serier fra Netflix
Paul Neumann

Paul Neumann (født 13. juni 1875 i Wien, død 9. februar 1932 i Wien) var en østrigsk svømmer.

Neumann deltog under de første moderne olympiske lege i Athen i 1896. Den 11. april vandt han Østrigs første olympiske titel, da han vandt 500 meter fri stil med tiden 8.12,6. Favoritten Alfréd Hajós trakk sig fra disciplinen efter at han først vandt 100 meter fri tidligere på dagen og skulle forberede sig til 1200 meter foregik senere på dagen, som han vandt. Neumann startede også i disciplinen 1200 meter fri men kom aldrig i mål.

Eksterne henvisninger 

Svømmere fra Østrig
Personer fra Wien
Strandhuse (Svendborg)

Strandhuse er et autoriseret stednavn for et kvarter og et vejnavn i Svendborg, som ligger ud til Svendborgsund. Strandhuse ligger i forlængelse af Strandvejen og er et område med mange gamle villaer i alle stilarter. Vejen "Strandhuse" ligger vest for Svendborgsundbroen og følger kysten ud til lille eng (offentligt grønt område ud til Svendborgsund). I Strandhuse ligger Sankt Jørgens Kirke og den dertilhørende park som ligger placeret ud til vandet. Kvarteret hører ind under Sankt Jørgens Sogn.

Gader i Svendborg
Bydele i Svendborg
Amidon (North Dakota)

Amidon er en amerikansk by og administrativt centrum for det amerikanske county Slope County, i staten North Dakota. I 2010 havde byen et indbyggertal på 20.

Referencer 

Byer i North Dakota
Tjita

Tjita (, ) er en industriby, og det administrative center i Zabajkalskij kraj, Rusland. Byen ligger hvor floden Tjita løber sammen med floden Ingoda med  indbyggere. Tjita blev grundlagt i år .

Transport 

Den transsibiriske vej passerer gennem Tjita. Mod vest kaldes vejen  Bajkal til Irkutsk, mod øst  Amur til Khabarovsk. Der ud over er Tjita forbundet med den transsibiriske jernbane og betjenes af Kadala Lufthavn, der ligger 15 km mod vest.

Referencer

Eksterne henvisning 

Byer i Zabajkalskij kraj
Etableret i 1653
Roundup (Montana)

Roundup er en amerikansk by og administrativt centrum for det amerikanske county Musselshell County, i staten Montana. I 2000 havde byen et indbyggertal på .

Byer i Montana
Sac City

Sac City er en amerikansk by og administrativt centrum for det amerikanske county Sac County i staten Iowa. I 2000 havde byen et indbyggertal på .

Ekstern henvisning 
 Sac Citys hjemmeside 

Byer i Iowa
Vandur

Et vandur er et instrument, der bruges til at måle tiden med. Det var det bedste ur til at vise klokken efter Solen var gået ned. Vanduret er en gammel opfindelse, som blev brugt i flere århundreder. Vanduret er en af mange forskellige slags ure som blev brugt før man opfandt det mekaniske ur. Blandt de andre slags kan nævnes; soluret og sanduret (timeglasset).

Oprindelse 
Vanduret, også kaldt Clepshydra (som stammer fra de to ord; Cleps: stjæle og Hydra: vand, som sammenlagt bliver til vandstjæler) er en tidsmåler som stammer fra oldtiden. Sammen med soluret er vanduret angiveligt de ældste tidmålere. Omkring 1400-tallet f.kr. ved man at der har været vandure i brug i Egypten og i Babylon. Der har også i Indien og Kina været tidligere beviser på at der har eksisteret vandure i den verdensdel, der er tilmed nogle forfattere der skriver om at vandurene allerede eksisterede her 4000 f.kr. 

I oldtiden brugte Grækerne også vandure som tidsmålere, de blev brugt i sammenhænge med domstolene i Athen, hvor de målte tiden hver part havde til at tale i. Der var også grækerne og romerne der videreudviklede vandurene. I den anden verdensdel havde Kina også udviklet vandurene, hvor Japan og Korea senere fik udviklingerne af Kina.

Vandurene var nogle af de mest almindeligt brugte ure, fordi de var de mest præcise ure. Og det forblev det mest brugte ur, indtil det senere blev nødvendigt at kende tiden mere nøjagtigt, og blev erstattet af de mekaniske ure, omkring 1400-tallet. Indtil da brugte man mest vanduret af astrologiske grunde.

Teknologi og udvikling 
Den simpleste form for et vandur består af en skållignende beholder, som var fyldt med vand. Beholderen havde et afløb hvor vandet kunne løbe igennem, herved kunne man aflæse hvor lang tid der var gået efter vandhøjden i beholderen. Senere lavede man vandure, hvor beholderen var formet som en cylinder, og der var en skala inde i beholderen som beskrev hvor lang tid der var gået. 

Grækeren Ktesibios (200-tallet f.Kr.) konstruerede et mere avanceret vandur, hvor vandmængden og det udrindende vand var konstant. Dette blev gjort ved at det udrindende vand blev ledt ned i en ny beholder. Romerne havde også et vandur hvor de havde flydere på vandfladen, som viste vandhøjden. Senere blev der tilføjet et tandhjul, som ledte til at der kom klokker, fløjter eller orgelpiber på uret.
Vanduret blev brugt helt op til det 18. århundrede.

Referencer 

Ure
Europavej E85

E85 er en europavej der begynder i Klaipėda i Litauen og ender i Alexandroupolis i Grækenland. Undervejs går den blandt andet gennem: Kaunas og Vilnius i Litauen; Lida, Slonim og Kobryn i Hviderusland; Lutsk og Tjernivtsi i Ukraine; Siret, Suceava, Roman, Bacău, Mărăşeşti, Buzău, Urziceni, Bukarest og Giurgiu i Rumænien; Ruse, Bjala, Veliko Tarnovo, Stara Zagora, Haskovo og Svilengrad i Bulgarien; Ormenio, Kastanies og Didymotikho i Grækenland.

Referencer

Eksterne henvisninger 

85
Veje i Litauen
Veje i Hviderusland
Veje i Ukraine
Veje i Rumænien
Veje i Bulgarien
Veje i Grækenland
Victoria (Texas)

Victoria er en amerikansk by og administrativt centrum i det amerikanske county Victoria County, i staten Texas. I 2007 havde byen et indbyggertal på .

Ekstern henvisning 
Victorias hjemmeside 

Byer i Texas
Long Prairie

Long Prairie er en amerikansk by og administrativt centrum for det amerikanske county Todd County, i staten Minnesota. I 2010 havde byen et indbyggertal på .

Ekstern henvisning 
 Long Prairies hjemmeside 

Byer i Minnesota
Las Vegas (New Mexico)

Las Vegas er en amerikansk by og administrativt centrum i det amerikanske county San Miguel County, i staten New Mexico. I 2000 havde byen et indbyggertal på .

Personer fra Las Vegas 
 Wally Funk - amerikansk pilot og Goodwill Ambassador

Ekstern henvisning 
Las Vegas hjemmeside 

Byer i New Mexico
Reichsmarine

Reichsmarine var navnet på den tyske flåde under Weimarrepublikken og i de første to år af Nazi-Tyskland. Reichsmarine var den maritime gren af Reichswehr og fungerede fra 1918 til 1935. I 1935 blev flåden nedlagt, og man oprettede i stedet Kriegsmarine som en gren af Wehrmacht – alt sammen foranlediget af Adolf Hitler.

Vorläufige Reichsmarine 
Vorläufige Reichsmarine (Foreløbige Reichsmarine) blev formeret efter slutningen på 1. verdenskrig af resterne af Kaiserliche Marine.
Versaillestraktaten lagde store begrænsninger på den tyske flåde, blandt andet måtte der kun ansættes 15.000 mand, og undervandsbåde var bandlyst. Flåden måtte desuden kun bestå af seks præ-dreadnaught slagskibe, seks krydsere samt tolv destroyere. Hvis man ønskede at erstatte de aldrende slagskibe, måtte erstatningerne maksimalt få et deplacement på 10.000 tons.

Reichsmarine 
Versaillestraktaten begrænsede størrelsen og bevæbningen på Reichsmarine, hvilket effektivt bremsede flådens kampkraft og mulighed for at introducere nye teknologier. Disse begrænsninger skulle begrænse republikkens evne til igen at blive en trussel mod de allierede. På den anden side havde de allierede gjort det klart, at Tyskland inden for en overskuelig fremtid ville blive den stærkeste sømagt i Østersøen som en modvægt mod den nye Sovjetunion, som de allierede ikke var helt trygge ved.

Reichsmarine forsøgte at omgå begrænsningerne ved hemmelige bevæbninger af skibene, omklassificering af skibe (eksempelvis krydserne af Deutschland-klassen, som efterhånden blev omtalt som lommeslagskibe).

Overgangen til Kriegsmarine 

I starten af 1930'erne håbede Reichsmarine, at man ved deltagelse i Flådekonferencen i London og Nedrustningskonferencen i Genéve kunne få slækket på de stramme begrænsninger, man havde fået pålagt efter Versailles-freden. Begge forsøg mislykkedes dog grundet det stejle Frankrig, der ikke anerkendte Tysklands deltagelse i konferencerne og stemte imod et britisk forslag i Genéve vedrørende bedre vilkår for Reichsmarine.

Som en reaktion på den mislykkede Genéve-aftale erklærede Reichswehrminister von Schleicher den 26. Juli 1932, at Tyskland ikke længere følte sig bundet af Versaillestraktatens begrænsninger. Samme år godkendte ministeren en oprustningsplan, der involverede våben over de tilladte kalibre, anskaffelse af ubåde samt et marineluftvåben, der skulle bruges på et fremtidigt hangarskib. Således medvirkede Reichsmarine til at gøre sit til afslutningen på Weimarrepublikken ved at begynde en massiv oprustning.

Den 30. januar 1933 kom Adolf Hitlers magtovertagelse, og efter Rigspræsident Paul von Hindenburgs død den 19. august 1934 sværgede hele Rigsværnet Hitler personligt troskab som øverstkommanderende. Den 1. juni 1935 blev Reichsmarine omdøbt til Kriegsmarine. Umiddelbart herefter indgik Storbritannien og Tyskland en aftale, hvorved Tyskland fik ret til at have en flåde på 35 procent af Royal Navys samlede tonnage. Dette var en kærkommen tilladelse til oprustningen inden 2. verdenskrig.

Flåder
Tysklands militær
Etableret i 1918
Ophørt i 1935
007 Is Also Gonna Die

007 Is Also Gonna Die var forløberen til Nephews fjerde studiealbum – DanmarkDenmark. Singlen blev i uge 16, 2009, udråbt til Ugens Uundgåelige på DR P3. 30. juni 2009 gik 007 Is Also Gonna Die Guld, hvilket vil sige, at singlen er blevet købt 15.000 gange.

I øvrigt blev det originale singlecover ændret en lille smule. På det originale cover er teksten 007 Is Also Gonna Die placeret i midten, hvorimod, at det på den opdaterede version er flyttet op i venstre hjørne. Dette blev gjort for at holde den røde tråd igennem Nephews artwork omkring DanmarkDenmark.

Den 4. maj 2009 fik videoen til 007 Is Also Gonna Die premiere på MTV. Dog havde læsere af Nephews nyhedsbrev kunne se den fra den 2. maj. 
Videoen er instrueret af Simon Kvamm og filmet af Michael Christensen. Videoen er en 100% performance-video, og var den eneste "rigtige" musikvideo, som blev lavet i forbindelse med DanmarkDenmark.

Ligesom alle andre Nephew-singler, så er 007 Is Also Gonna Die ikke udgivet fysisk. Der findes dog, eftersigende, omkring 50 stk radiopromotion-singler. Dette er et højere antal end normalt, hvilket hænger sammen med, at 007 Is Also Gonna Die var førstesinglen.

Nephew-album
Singler fra 2009
Trevor Berbick

Trevor Berbick (1. august 1955 i Norwich, Port Antonio, Jamaica – 28. oktober 2006) var en jamaicansk-canadisk sværvægtsbokser. Han var WBCs verdensmester nogle måneder i 1986.

Som amatør repræsenterede Berbick Jamaica. Berbick vandt en bronzemedalje ved Pan American Games i Mexico City i 1975, hvor han i semi-finalen tabte til amerikaneren Michael Dokes. Ved OL i 1976 tabte Berbick i turneringens første runde til den senere sølvvinder Mircea Simon fra Rumænien.

Efter OL blev Berbick professionel. Han vandt de 11 første kampe, heraf 10 på knockout. Men i den tolvte, den 3. april 1979 blev han slået ud i første omgang af Bernardo Mercado. Berbick fik sin første titelkamp om VM-titlen den 11. april 1981 mod Larry Holmes, men Berbick tabte på point. Han vandt herefter det britiske imperiemesterskab i en kamp mod Conroy Nelson, og mødte derefter Muhammad Ali i Nassau på Bahamas i en ti-runderskamp og vandt på point i det, som var Alis sidste kamp.

Den 11. juni 1982 tilføjede Berbick den kommende verdensmester Greg Page dennes første nederlag, men tabte herefter selv til Renaldo Snipes og S.T. Gordon. Sejre over Mitch Green og David Bey fik imidlertid karrieren tilbage på rette spor, og Berbick fik den 22. marts 1986 en VM-kamp i WBC-regi, da han mødte Pinklon Thomas. Berbick vandt kampen, men tiden som mester blev kort, for han tabte titlen allerede i sin næste kamp, hvor Berbick satte titlen på spil mod den kun 20 år gamle Mike Tyson, som boksede sin første titelkamp. Berbick blev slået i gulvet to gange i anden runde af Tyson, hvorefter kamplederen stoppede kampen og tildelte Tyson sejren på teknisk knockout.

Efter nederlaget til Tyson boksede Berbick en række kampe, men han tabte en del af disse. Berbick blev i 1992 dømt for at have voldtaget familiens babysitter i Florida. Straffesagen og fængselsdommen satte midliertidigt en stopper for karrieren, men Berbick gjorde i 1994 comeback, hvor han vandt en række kampe mod mindre stærke modstandere.

Efter afsoning af dommen blev Berbick i 1997 udvist fra USA. Han boksede med begrænset succes en række kampe i Canada, men han vendte atter tilbage til USA og levede illegalt i Florida i en tid, inden han i 2002 igen blev udvist til Jamaica.

Berbick blev fundet dræbt 28. oktober 2006 på Jamaica efter at være blevet tævet ihjel. Berbicks nevø og en af dennes bekendte blev kendt skyldige i drabet. Motivet skulle have været uenighed om et stykke jord.

Noter

Eksterne henvisninger 
 

Boksere fra Jamaica
Boksere fra Canada
Personer der er blevet myrdet
Olympiske boksere fra Canada
Verdensmestre i sværvægtsboksning
Vincent (sang)

"Vincent" er en sang skrevet af Don McLean som en hyldest til Vincent van Gogh. Den er også kendt for sangens åbningslinje, "Starry Starry Night", en henvisning til van Gogh's maleri Stjernenatten. Sangen beskriver også forskellige andre malerier af von Gogh. McLean skrev teksten i 1971, og året efter opnåede sangen en førsteplads på hitlisterne i Storbritannien.

Kildehenvisninger 

Sange fra 1971
Nik & Jay (album)

Nik & Jay er titlen på Nik & Jay's debutalbum, udgivet i 2002.

Spor 
 Alt tekst og musik er skrevet af Nik & Jay og Jon & Jules.
 "Det vi gør"
 "Hot!"
 "Elsker hende mere"
 "Ryst din røv"
 "Nik & Jay"
 "Tch-Tching"
 "Tag mig tilbage"
 "Gå for det"
 "Lær mig at elske dig"
 "Freaky"
 "Pige (Er du fri i nat?)

Eksterne henvisninger 

Album fra 2002
Nik & Jay-album
2 (Nik & Jay-album)

2 er titlen på Nik & Jay's andet album.

Spor 
 "Pop-Pop!"
 "En dag tilbage"
 "Baby"
 "Lækker"
 "Når du græder"
 "Rock 'N' Roll"
 "Jeg drømte"
 "Ryst Din Røv (Pt 2)
 "Cruise"
 "Strip"
 "Kan du høre hende synge"

Eksterne henvisninger 
 

Album fra 2004
Nik & Jay-album
3: Fresh, Fri, Fly

3: Fresh, Fri, Fly er titlen på Nik & Jay's tredje album, udgivet i 2006.

Spor 
 "Alt hvad du gør mig til"
 "Boing!"
 "Når et lys slukkes"
 "I Love Ya"
 "Nu er det for sent"
 "Fresh, Fri, Fly"
 "Årstiderne Skifter"
 "Op på hesten"
 "Et sidste kys"
 "Gi'r dig mer'"
 "Vidne til det hele"

Eksterne henvisninger 

Album fra 2006
Nik & Jay-album
Restaurant (magasin)

Restaurant er et britisk magasin for kokke, restaurantejere og andre køkkenfagfolk, det koncentrerer sig om gastronomi. Det producerer årlig en liste over de 50 bedste restauranter i verden, baseret på stemmer fra 600 "kokke, restauratører, kritikere og livsglade gourmander". Listen betragtes dog ikke som definitiv.

Øverst på listen i 2009 lå den spanske restauranten   Roses ledet af El Bulli for fjerde år i træk og det femte år i alt. I 2010 blev Ferran Adrias restaurant slået af den skandinaviske restaurant Noma. Noma vandt også i 2011 og 2012 samt 2014.

Referencer

Eksterne henvisninger 
 Restaurant Magazine

Tidsskrifter om mad og drikke
Etableret i 2002
Tjita (flod)

Tjita ( eller Читинка, ) er en flod i Zabajkalskij kraj i Rusland. Den er 210 km lang, og er en biflod til Ingoda (i Amurs afvandingsområde). Floden har sit udspring i Jablonovyjbjergene og løber derfra mod syd-sydvest, til den munder ud i Ingoda ved byen Tjita, der er opkaldt efter floden.

Floden er stærkt forurenet, specielt på grund af afløb fra byen Tjita. I årene efter Sovjetunionens fald blev der bygget et stort antal feriesteder (datjaer) langs floden. Dette, sammen med opfyldninger og andre indgreb i flodlejet, har gjort at floden er blevet smallere og at vandstanden er øget. På grund af dette er faren for oversvømmelse i floddalen øget betydelig om foråret.

Kilder 

Bifloder til Ingoda
Floder i Zabajkalskij kraj
Lothar Friis

Lothar Friis (født 9. april 1966 i Bremen) er en dansk forhenværende elitesoldat, coach, bodyguard, karateinstruktør og sikkerhedskoordinator.

Han er samboende med den danske journalist og tv-værtinde Puk Elgaard.

Han var i Jægerkorpset i 12 år fra 1988 til 2000.

Han har medvirket i programserien på otte afsnit, Ingen kære mor, for TV 2, hvor han sammen med en flok danske forkælede unge skal overleve i en jungle.

Eksterne henvisninger 
Hjemmeside 

Militærfolk fra Danmark
Tv-værter fra Danmark
Chris Graham

Clifford John Chris Graham (18. marts 1900 i Toronto - 24. maj 1986 smst) var en canadisk bokser som deltog under i de olympiske lege 1920 i Antwerpen og 1924 i Paris.
  
Graham vandt en sølvmedalje i boksning under OL 1920 i Antwerpen. Han kom på en andenplads i bantamvægt, i finalen tabte han til sydafrikanske Clarence Walker. Der var tolv boksere fra syv lande som stillede op i disciplinen som blev afviklet fra den 21. til den 24. august 1920.

Boksere fra Canada
Personer fra Toronto
Olympiske sølvmedaljevindere fra Canada
Olympiske boksere fra Canada
Horace Gwynne

Horace Lefty Gwynne (5. oktober 1913 i Toronto – 16. april 2001) var en canadisk bokser som deltog i de olympiske lege 1932 i Los Angeles.

Gwynne blev olympisk mester i boksning under OL 1932 i Los Angeles. Han vandt guld i vægtklassen bantamvægt. I finalen besejrede han tyske Hans Ziglarski. Der var ti boksere fra ti lande som stillede op i disciplinen som blev afviklet fra den 9. til 13. august 1932.

Boksere fra Canada
Personer fra Toronto
Olympiske boksere fra Canada
Olympiske mestre fra Canada
Boksere ved sommer-OL 1932
Andreas Decker

Andreas Decker (født 19. august 1952 i Zwickau) er en tysk tidligere roer og dobbelt olympisk guldvinder.

Karriere

Rokarriere 
Decker roede i begyndelsen af karrieren i forskellige bådtyper, og han opnåede at blive østtysk mester i firer med styrmand, otter og firer uden styrmand, i alt syv mesterskaber. Hans første store internationale resultat opnåede han med otteren, som blev europamester i 1973. Fra 1974 og frem koncentrerede han sig om fireren uden styrmand, og han han var med til at blive verdensmester i denne disciplin allerede første år, en bedrift han gentog året efter.

Ved OL 1976 i Montreal var østtyskerne derfor storfavoritter, og de stillede med samme besætning, som havde vundet VM de to foregående år: Siegfried Brietzke, Stefan Semmler, Wolfgang Mager og Decker. De indledte med at vinde deres heat i ny olympisk rekordtid, hvilket de gentog i semifinalen. I finalen var de igen dominerende og vandt guldet sikkert, mens Norge fik sølv og Sovjetunionen bronze.

Østtyskerne fortsatte med at dominere klassen og vandt VM-guld i 1977 og 1979, men måtte se Sovjetunionen vinde i 1978, mens østtyskerne fik sølv dette år. Den østtyske besætning forblev i disse år den samme, som havde vundet OL-guld i 1976.

Til OL 1980 i Moskva var østtyskerne derfor igen store favoritter, også selv om Mager denne gang var erstattet af Jürgen Thiele. Med sikker sejr i indledende heat kvalificerede de sig direkte til finalen (der var denne gang ikke semifinaler), og her var østtyskerne igen sikre og vandt med mere end tre sekunders forspring til Sovjetunionen på andenpladsen, mens Storbritannien vandt bronze.

Videre karriere 
Decker var af uddannelse idrætslærer og arbejdede derpå i denne egenskab ved sportsskolen i Werdau.  I 1986 blev han rektor for skolen. Efter den tyske genforening blev han præsident for den regionale sportssammenslutning i Chemnitz og desuden præsident for Sachsens sportssammenslutning. I sidstnævnte var han ansvarlig for sportsforskningscenteret i Leipzig. Han var fra 1992 til 1994 næstformand i det tyske sportsforbund Deutscher Sportbund, og derpå blev han direktør for Rabenberg Sportspark.

OL-medaljer 
 1976:  Guld i firer uden styrmand
 1980:  Guld i firer uden styrmand

VM-medaljer 
 1974:  Guld i firer uden styrmand
 1975:  Guld i firer uden styrmand
 1977:  Guld i firer uden styrmand
 1978:  Sølv i firer uden styrmand
 1979:  Guld i firer uden styrmand

Referencer

Eksterne henvisninger 

Roere fra Tyskland
Personer fra Sachsen
Deltagere for DDR ved sommer-OL 1976
Deltagere for DDR ved sommer-OL 1980
Olympiske mestre fra DDR